stanford-oval/wikipedia huggingface dataset:
ארמון הדוג'ה

| --- | --- |

 מידע כללי
 סוג:  ארמון, גלריה, אטרקציה תיירותית, museum of a public entity 
 על שם:  דוכס ונציה 
 כתובת:  סן מרקו 
 מיקום:  ונציה 
 מדינה:  איטליה 
 בעלים:  איטליה 
 מבקרים בשנה:  435,879 (נכון ל־2021)
 הקמה ובנייה
 תקופת הבנייה:  ?–1340
 תאריך פתיחה רשמי:  1340 
 אדריכל:  Nicolò Barattieri 
 סגנון אדריכלי:  אדריכלות גותית 
 מידות
 שטח:  10,281 מ"ר (נכון ל־2018) 
 קומות:  4 
 קואורדינטות:  45°26′01″N 12°20′26″E﻿ / ﻿45.433666666667°N 12.340416666667°E﻿ / 45.433666666667; 12.340416666667
 palazzoducale.visitmuve.it
  (למפת ונציה מוגדלת) ארמון הדוג'ה(למפת ונציה רגילה) ארמון הדוג'ה
 
שעון הארמון הפונה לעבר החצר הפנימית.
ארמון הדוג'ה (באיטלקית: Palazzo Ducale di Venezia - ארמון הדוכסים בוונציה) הוא ארמון הבנוי בסגנון גותי, הממוקם בסמוך לכיכר סן מרקו ובזיליקת סן מרקו, ברובע סן מרקו בוונציה שבאיטליה. עד כיבושה של הרפובליקה של ונציה על ידי נפוליאון בונפרטה, הארמון שימש כמרכז השלטון של הרפובליקה, כאתר בתי המשפט ובתי הכלא, וכמקום מגורי דוכס ונציה. המבנה משמש מוזיאון.
מיקום הארמון

הארמון בנוי במיקום המרכזי ביותר בוונציה, ברובע סן מרקו ובסמיכות לכיכר סן מרקו הראשית. מצד מזרח הארמון גובל בתעלת הארמון (Rio del Palazzo), שמעליו גשר האנחות, מדרום בחוף הסלאבים (Riva degli Schiavoni), שהיא טיילת לאורך חלק מהתעלה הגדולה (Canale Grande). מצד מערב נמצאים לצד הארמון פיאצטה סן מרקו (הכיכר הקטנה של מרכוס הקדוש). בצפון, הארמון גובל בבזיליקת מרכוס הקדוש (סן מרקו) ובכיכר סן מרקו (Piazza S. Marco).
היסטוריה

בשנת 810, הדוג'ה אנג'לו Partecipazio עבר ממקום מושבו של הממשלה מהאי Malamocco לאזור ריאלטו של ימינו, הוחלט שארמון הדוכס (palatium duci) צריך להיות שם. לא נותר דבר משרידי הבניין מהמאה התשיעית, כי הארמון נהרס חלקית במאה העשירית כתוצאה משרפה. המבנה הנוכחי נבנה בין השנים 1309–1424, ככל הנראה על פי תכנונו של פיליפו קאלנדארו, במקום בו עמד קודם לכן מרכז השלטון של העיר.
בשנת 1442 הקימו ג'ובאני וברטולומאו בון את השער הראשי של המבנה - ה"פורטה דלה קארטה".
הארמון ניזוק בשרפה בשנת 1574. במהלך עבודות השיקום נבנה המבנה מחדש בסגנון גותי (בניגוד להצעתו של אנדראה פאלאדיו להקים את המבנה בסגנון רנסאנס). ואולם תוספות מאוחרות כגון גשר האנחות שנבנה במאה ה-16 נבנו בסגנון רנסאנס.
הכניסות והיציאות, וחצר הארמון

בצד חיצוני מדרום וממזרח, מקיפה את הארמון לוג'יה (Loggia) מקורה עם עמודים וקשתות, פתוחה לצד החיצוני. בצד מזרח ישנה מרפסת, שממנה היו שליטי העיר נואמים, או צופים באירועים פומביים. לארמון ארבע כניסות ויציאות. בעבר, הכניסה הראשית הייתה בשער פורטה דלה קרטא (Porta della Carta, שער הנייר, המגילה או המסמך), הנמצא בחלק הצפוני של הארמון. העבודה על השער החלה ב-1438, ונמשכו ארבע שנים. יש שתי סברות בהקשר לשמו. לפי סברה אחת, נהגו להתאסף בשער סופרים ורשמים ומכאן שמו. לפי סברה אחרת, נהגו לתלות בשער מגילות קלף (Carta) שכללו הוראות, צווים והודעות מטעם הדוג'ה והשלטון, ומכאן שם השער. השער הדרומי הקרוב לים, משמש כינסה ראשית לארמון, המתפקד כמוזיאון. שער נוסף המצוי בחלק המערבי לכיוון הפיאצטה ופיאצה סן מרקון, ומשמש כיציאה בלבד. הכניסה והיציאה הנוספת, הנה בעצם מעבר לגשר האנחות, ודרכו למבנה מעבר לתעלת הארמון, שבעבר שימש כבית סוהר.
החצר תוכננה על ידי אנטוניו ריזו ב-1574, לאחר השריפה הגדולה. בחצר הארמון מצויות שתי בארות, ולכל אחת כיסוי עליון מברונזה. בארות אלו נחשבות לבארות הראשונות בוונציה. שני גרמי מדרגות עולות מן החצר הראשית אל הארמון. מדרגות הענקים (Scala dei Giganti). מדרגות אלה נבנו בין 1483 ל-1491, והן מחברות חצר הארמון עם הלוג'יה העליונה. המדרגות נקראות מדרגות הענקים, מפני שבראשן פסלים גדולים מאד של האלים מרס ונפטון. גרם המדרגות השני מוביל לתוך הארמון ונקרא מדרגות הזהב (Scala d'oro), המדרגות מעוטרטת בקישוטי סטוקו מוזהבים ומכאן שמן. קיימות מדרגות נוספות מחצרות פנימיות, שהיו בעבר בשימוש האצולה ובעלי תפקידים חשובים בלבד.
הארמון, מבנהו, אולמות ומוצגים

הקומה שמעל לחצר שימשה בעבר למגורי הדוכסים. מדרגות הזהב וכננו בידיי ג'אקופו סאנסובינו ונבנו מ-1538 עד 1559, מובילות לאזור זה. האזור כולו הושמד בשריפה של 1483, ונבנה מחדש מאוחר יותר בסגנון הרנסאנס. עד המאה השבע עשרה האזור שימש אך ורק למגורי הדוג'ים. כל דוג'ה נהג להביא לארמון את הריהוט שלו ועם תום כהונתו פונה הריהוט, על-מנת שיהיה מקום לריהוט של הדוג'ה החדש.
ואלה אולמות וחדרי הארמון הבולטים, והפריטים המוצגים בהם ומקשטים אותם:
החדר האדום - (Sala degli Scarlatti). החדר שימש בעבר יועצים של הדוג'ה. מקושט בציורים, בין השאר ציור של טיציאן המדונה והילד עם מלאכים.
חדר המפות - בחדר מוצגת מפה של העולם, כפי שהיה מוכר במאה השש עשרה.
אולם ארבעת השערים - (Sala Delle Quatro Porte). שמו של האולם נגזר מארבעת הדלתות הכנף הגדולות הקבועות בקירותיו. בחדר תקרה שתוכננה בידיי אנדראה פאלאדיו וציור קיר מאת טינטורטו.
חדר ההמתנה (Anticollegio) - שימש כחדר המתנה לאורחים חשובים. החדר מקושט במספר ציורים של טינטורטו, שהיה הצייר הרשמי של רפובליקת ונציה באותה העת. נושאי הציורים לקוחים כולם מהמיתולוגיה, וצוירו בשנת 1578. במקור יועדו ציורים אלה לאולם ארבעת השערים. בנוסף, יש בחדר גם ציור של ורונזה מ-1580.
קולג'יו - (Collegio). בחדר זה אירח הדוג'ה את אורחיו החשובים ואת השגרירים שהגיעו אליו לשיחות. החדר מקושט באחד עשר ציורי קיר ותקרה של ורונזה, שבין היתר מדגישים את הערכים של הממשל הטוב בוונציה.
חדר מועצת העשרה - כאן נהגה להתכנס מועצת העשרה, המוסד הפוליטי העוצמתי ביותר בוונציה, שנוסדה ב-1310, לחקירת חשדות לעבירות על ביטחון המדינה ולהגנה על הרפובליקה. נפוליאון לקח מכאן ציורים, אך שניים מהם הוחזרו מאוחר יותר. אחד הציורים המקוריים נמצא במוזיאון הלובר בפריז.
חדר המצפן (Sala Della Bussola) - בחדר זה המתינו הנאשמים בעבירות ביטחוניות, להחלטת מועצת העשרה והאינקוויזיטורים על גזר דינם.
חדר הנשק - בחדר זה יש תצוגה מגוונת של כלי נשק ואמצעי הגנה. מוצגים בגדי שריון של אבירים, כובעי מתכת, אוסף גדול של מגינים, חרבות, פגיונות, קשתות, רומחים, כלי נשק אחרים ומכשירי עינויים.
אולם המועצה הגדולה (Sala Del Maggior Consiglio) - זהו אולם גדול מאד בממדיו, ובולטים בהיעדרם עמודי תמיכה כלשהם. בתקרת האולם מצויר ציור ענק המהלל את ונציה. ציוירי קיר רבים מעטרים את האולם, ביניהם ציורו של ורונזה "ניצחון ונציה". הציור הגדול ביותר באולם צויר על ידי טינטורטו, וצוות בית הספר לציור שלו. הציור נקרא "גן העדן" אורכו של ציור זה כמעט 25 מטרים, וגובהו קרוב לשבעה מטרים וחצי. באולם זה יש גם ציורי פורטרט של הדוג'ים של ונציה, למעט הפורטרט של הדוג'ה הבוגד מארין פאליירו.
גשר האנחות ובית הסוהר - מאולם המועצה הגדולה יש סדרה של מעברים צרים אל גשר האנחות. חציית הגשר מובילה למה שהיה בעבר בית הסוהר של ונציה. בבית הסוהר תנאי האסירים היו גרועים ביותר. הקומה העליונה של בית הסוהר מכונה "פיומבי" (Piombi) שפירושו עופרת, כיוון שהתקרה מצופה שכבת עופרת, שהגבירה חום בקיץ והעבירה כפור בעונת החורף. המפלס התחתון נקרא פוצי (Pozzi) כלומר בארות ושלוליות מים עומדים והתנאים בו היו גרועים אף מהתנאים בחדרי הפוצי.
תחבורה

כמו ברוב אתרי ונציה, לא קיימת תחבורה יבשתית ישירות לארמון. ניתן להגיע באוטובוס ימי "ואפורטו" לתחנות כיכר סן מרקו, הקרובות לארמון. מספרי קווי הוארפורטו המגיעים הם: 1, 2, 10 וקו ואפורטו ליילי. אפשר כמובן להגיע רגלית מתחנת הרכבת ומאתרים אחרים בעיר, או לשכור סירת מונית.
ראו גם

כיכר סן מרקו
מגדל הפעמונים
בזיליקת סן מרקו
גשר האנחות
גשר ריאלטו
הגטו היהודי בוונציה
גלריה

הכניסה הראשית.
מדרגות הענקים, מרס ונפטון ניצבים בראש המדרגות.
באר הארמון, אחת משתי הבארות בחצר הראשית.
חזית השיש הפונה לעבר החצר הפנימית.
ארמון הדוג'ה והחצר הפנימית שלו. התמונה צולמה מראש מגדל הפעמונים הסמוך. גם מפרץ ונציה בתמונה, וחלק מהעיר.
חזית הצד המערבי של הארמון, לכוון ה"פיאצטה". הקשתות בצורה של נרות של העמודים. והחלונות אופייניים לוונציה. ראשי העמודים בשורה העליונה בצורת תלתן.
האולם המפואר של המועצה הגדולה.
תקרה בפרוזדור בארמון.
ג'ו לואיס ארנה

| --- | --- |


 על שם:  ג'ו לואיס 
 מיקום:  דטרויט, מישיגן, ארצות הברית
 קואורדינטות:  42°19′31″N 83°03′05″W﻿ / ﻿42.325277777778°N 83.051388888889°W﻿ / 42.325277777778; -83.051388888889
 אבן יסוד:  16 במאי 1977
 תקופת הפעילות:  12 בדצמבר 1979 – 2017 (כ־37 שנים)
 נהרס:  2019
 עלות הבנייה:  57,000,000 דולר אמריקאי
 בעלים:  דטרויט 
 מפעיל:  אולימפיה אנטרטיינמנט 
 אדריכל:  סמית'גרופ
 קבוצות:  דטרויט רד וינגס (1979-2017)   דטרויט דרייב (1988-1993)   דטרויט פיסטונס (1985)
 מושבים:  הוקי קרח   19,275 (1979-1989)   19,875 (1989-1996)   19,983 (1996-2000)   19,995 (2000-2001)   20,058 (2001-2003) 20,066 (2003-2004) 20,027 (2014-הווה)   כדורסל 20,153   קונצרטים  21,666
 he
 
ג'ו לואיס ארנה (באנגלית: Joe Louis Arena) היה אולם רב-תכליתי שהיה ממוקם בדטרויט, מישיגן. האולם קרוי על שם המתאגרף ג'ו לואיס. בניית האולם הסתיימה בשנת 1979 ועלות הבנייה הסתכמה ב-57 מיליון דולר אמריקאי. רק מדיסון סקוור גארדן שבניו יורק נושא גם הוא שם לא פרסומי בליגת ההוקי קרח.
ב-2017 נסגר האולם, והקבוצה הביתית העיקרית שבו, קבוצת ההוקי קרח דטרויט רד וינגס, עברה לשחק בליטל סיזרס ארנה. הריסת האולם החלה באפריל 2019, ונכון לדצמבר 2019 עדיין נמשכת.
בן ציצית הכסת

בן ציצית הכסת היה מעשירי ירושלים בדור של חורבן בית שני. מוזכר בספרות המדרש והאגדה מספר פעמים. באבות דרבי נתן (פרק ו) נמנה בן ציצית הכסת כאחד האנשים המכובדים ביותר בירושלים בימיו של רבן יוחנן בן זכאי ורבי אליעזר בן הורקנוס. לצדו מצוינים כלבא שבוע ונקדימון בן גוריון.
גם בתלמוד הבבלי על מסכת גיטין (נו, א) נמנה בן ציצית הכסת כאחד מעשירי ירושלים הגדולים לצד כלבא שבוע ונקדימון בן גוריון. התלמוד מספר שמחסני המזון של שלושת העשירים הללו יכלו להזין את העיר במצור כעשרים שנה.
במדרש בראשית רבה (פרק צח, ח) נכתב שנמצאה בירושלים מגילת יוחסין ולפיה "בית ציצית הכסת" הם מצאצאיו של אבנר בן נר. נראה שהדברים מכוונים אל בן ציצית הכסת. הנחה זאת מתעצמת לאור העובדה שלצד יחוסו של בן ציצית הכסת נכתב גם על יחוסו של כלבא שבוע. כפי שראינו לעיל כלבא שבוע ובן ציצית הכסת נמנו יחדיו מספר פעמים ולכן סביר שהמילים 'בית ציצית הכסת' מכוונים אל 'בן ציצית הכסת'.
מקור השם בן ציצית הכסת

התלמוד (במסכת גיטין דף נו עמוד א) גם מספר על מקור השם בן ציצית הכסת. הסבר אחד הוא ש"ציצית בגדו הייתה נגררת על (כרים ו) כסתות" על מנת שלא תתלכלך. הסבר אחר המופיע בתלמוד הוא שבן ציצית היה מסב עם גדולי רומא כלומר עם ראשי השלטון הרומאי על מטה של כסף בראש כל גדולי ישראל. ייתכן שהיה זה במשלחת של יהודים מארץ ישראל לרומא.
בטאן (LHD-5)

| --- | --- |

 תיאור כללי
 סוג אונייה:  אוניית סער אמפיבית 
 צי:  צי ארצות הברית 
 סדרה:  Wasp-class amphibious assault ship 
 ציוני דרך עיקריים
 מספנה:  מספנת אינגלס 
 
בטאן (LHD-5) (באנגלית: USS Bataan (LHD-5)) היא אוניית סער אמפיבית בצי ארצות הברית. ספינה זו נקראת על שם קרב בטאן, שהתרחש בפיליפינים במהלך מלחמת העולם השנייה.
היסטוריה > 2001 עד 2003: מבצע חופש מתמשך

בטאן הייתה מהספינות הראשונות שהגיבו לאחר פיגועי 11 בספטמבר. הספינה הייתה בבית בחופשה במהלך התקיפה והייתה אמורה להיפרס ב-19 בספטמבר 2001. הצוות נקרא לחזור מוקדם מהחופשה והספינה פנתה למעגן בנמל ניו יורק, מכיוון שהיא מסוגלת לפעול כספינת בית חולים בת 600 מיטות עם סוויטות כירורגיות על הסיפון. ברגע שנקבע שיש מעט ניצולים, בטאן חזר לבסיס נורפוק, בווירג'יניה. צוות הספינה הכין והעלה את יחידת המשלוח הימי ה-26 עם ציוד הן בצד הרציף בנורפוק, והן מול חופי צפון קרוליינה מצ'רי פוינט ומחנה לז'ון. הבטאן העביר יותר מ-2,500 נחתים וציודם לפקיסטן במטרה להיכנס לאפגניסטן, ובכך לפתוח את מבצע חופש מתמשך. הבטאן נשארה בתחנה מול חופי פקיסטן והשלים את המתקפה האמפיבית הארוכה ביותר בתולדות ארצות הברית, כאשר מלחים לא נגעו בקרקע במשך יותר מארבעה חודשים[דרוש מקור].
היסטוריה > 2003 עד 2007: מלחמת עיראק

בטאן היה אחד מכלי שיט רבים באזור המזרח התיכון בתחילת מלחמת עיראק. לאחר שמסרה את מסוקי התקיפה וההובלה שלה, חיילים וכלי רכב היא הועסקה כ"מובילת הארי" עם תפקידים ראשוניים בתמיכת שתי טייסות ימיות AV-8B Harrier II יחד עם USS בונהום ריצ'רד, היא ביצעה שתי פריסות באזור מאז הפלישה. לפריסה השלישית שלה, היא הצטרפה לצי החמישי באזור המפרץ, והעבירה את תעלת סואץ לים האדום ב-30 בינואר 2007[דרוש מקור].
היסטוריה > 2005: הוריקן קתרינה

בטאן סיפקה סעד ועזרה לקורבנות הוריקן קתרינה. היא הוצבה ליד ניו אורלינס לפני שההוריקן הגיע ליבשה ב-29 באוגוסט, והחלה בפעולות סיוע למחרת. מסוקי הספינה היו בין הראשונים שסיפקו הערכת נזקים של ההוריקן. הם המשיכו להעביר למעלה מ-1,600 עקורים. בטאן העבירה יותר מ 100,000 ליברות (45,000 קילוגרם) של מטען ו-8,000 גלונים (30,000 ליטר) של מים מתוקים לאזור. הספינה שימשה כבסיס לשני צוותים רפואיים מוטסים, המורכבים מ-84 אנשי מקצוע רפואיים, אשר סיפקו טיפול רפואי חירום בניו אורלינס[דרוש מקור].
היסטוריה > 2005: בניסויי בל-בואינג V-22

בטאן שימשה כמיטת ניסוי ימית להערכת מטוסי הבל-בואינג V-22 בספטמבר 2005. עבודה זו כללה בדיקות מבצעיות ובדיקות אש חיה.
בשנת 2009, בטאן הפכה לאוניית הצי הראשונה שאירחה טייסת מבצעית של מטוסי V-22 כאשר עלו עליה עשרה מטוסי V-22.
היסטוריה > 2008: הוריקן גוסטב

בתחילת ספטמבר 2008, בטאן השתתפה בתרגיל שבו הצי השני של ארצות הברית ביצע ניסויים שנועדו להעריך את יכולת הספינה להגיב לצורכי סיוע הומניטרי וסיוע באסון במהלך עונת ההוריקנים של 2008. היא קיבלה הוראה להיות ערוכה לפריסה במקרה שחיל הים יופנה לספק סיוע לרשויות האזרחיות לאחר שהוריקן גוסטב הגיע לחוף.
היסטוריה > 2008: שימוש כספינת כלא

ביוני 2008, ארגון זכויות האדם Reprieve, שבסיסו בבריטניה, פרסם דו"ח שציין את בטאן כאחת מתוך עד 17 ספינות שלדעתם שימשו לכליאת חשודים בטרור.
ב-2 ביוני 2008, הגרדיאן דיווח כי "ארצות הברית הודתה שבטאן שימשה כספינת כלא בין דצמבר 2001 לינואר 2002".
היסטוריה > 2010: רעידת אדמה בהאיטי

ב-13 בינואר 2010, קיבל בטאן הוראה לסייע במאמצי הסיוע ההומניטריים בעקבות רעידת האדמה בהאיטי ב-2010, היא נפרסה לגראנד-גואב וחזרה הביתה ב-1 באפריל 2010.
היסטוריה > 2011: לוב ואיטליה

ב-23 במרץ 2011, בטאן נשלחה לאיטליה כדי לסייע בתקיפה הצבאית הבין-לאומית בלוב[דרוש מקור].
היסטוריה > 2014: קמפיין אווירי בעיראק

במהלך המערכה האווירית ב-2014 נגד המדינה האסלאמית בעיראק ובסוריה, הבטאן השתתפה במשימות סיור ולפחות תקיפה אווירית אחת, כולל שימוש ראשון בתחמושת של חיל הנחתים נגד יעד שבשליטת דאעש.
היסטוריה > 2016: מבצעי סירת סיור סימן VI

במאי 2016, בטאן ביצעה פעולות על סיפון הבאר עם סירת הסיור Mark VI, והדגים את היכולת לשגר ולעגן את סירת הסיור באורך 85 רגל עם ספינת תקיפה אמפיבית. זו הייתה הפעם הראשונה שה-Mark VI פעל מתוך LHD והפעם השנייה שהוא פעל מתוך סיפון באר הכולל.
היסטוריה > 2020: האיום והמתח הגוברים של איראן

לאחר סיכולו של קאסם סולימאני, מפקד כוח קודס, שהוגדר כארגון טרור על ידי ארצות הברית, הוטלה מחדש את בטאן לפנות למזרח התיכון כדי להיות בכוננות לפעולות.
היסטוריה > 2022

ב-19 בינואר 2022, בטאן השלימה תחזוקה של שישה עשר חודשים בנורפוק.
היסטוריה > 2023

החל מ-11 באוקטובר 2023, בטאן, עם יחידת המשלוח הימי ה-26 (יכולת מבצעים מיוחדים), יחד עם USS קרטר הול (LSD-50) נצטוו לעזוב את התרגילים מחוץ לכווית כדי להפליג בפוטנציה לים התיכון עקב מלחמת ישראל-חמאס המתמשכת.
הערות שוליים

↑  Ansarov, Sonya (24 במרץ 2003). "Harrier Carrier: Strike Force for Freedom". אורכב מ-המקור ב-10 באוגוסט 2009. {{cite web}}:  (עזרה)
↑  "Air Transportation: MV-22s Go To Sea". Strategypage.com. 22 באפריל 2009. נבדק ב-22 באוקטובר 2015. {{cite web}}:  (עזרה)
↑  "Navy Flexes to Support Hurricane Gustav Recovery Efforts" (הודעה לעיתונות). United States Navy. 1 בספטמבר 2008. נבדק ב-22 באוקטובר 2015. {{cite press release}}:  (עזרה)
↑  "USS Bataan". Reprieve. אורכב מ-המקור ב-10 באוגוסט 2009. {{cite web}}:  (עזרה)
↑  Campbell, Duncan; Norton-Taylor, Richard (2 ביוני 2008), "Prison ships, torture claims, and missing detainees", The Guardian, נבדק ב-22 באוקטובר 2015 {{citation}}:  (עזרה)
↑  Bacon, Lance M. (13 בינואר 2010). "Carl Vinson, 6 Other Ships Headed to Haiti". Navy Times. אורכב מ-המקור ב-6 בספטמבר 2012. נבדק ב-22 באוקטובר 2015. {{cite web}}:  (עזרה)(נדרשת הרשמה)
↑  "Haiti. USS Bataan sailors rebuild, bring relief to Grande Goave". BYM News. 29 בינואר 2010. נבדק ב-22 באוקטובר 2015. {{cite web}}:  (עזרה)
↑  Stewart, Joshua (10 בספטמבר 2014). "Marine Harrier strikes Islamic State near Haditha Dam". Marine Times. אורכב מ-המקור ב-7 בינואר 2016. נבדק ב-22 באוקטובר 2015. {{cite web}}:  (עזרה)
↑  Minami, Raymond. "Bataan Trains with New Mark VI Patrol Boats" (באנגלית).
↑  Gibbons-Neff, Thomas (6 בינואר 2020). "How U.S. Troops Are Preparing for the Worst in the Middle East". The New York Times. נבדק ב-21 בנובמבר 2020. {{cite news}}:  (עזרה)
↑  "USNI News Fleet and Marine Tracker: May 23, 2022". usni.org. 23 במאי 2022. נבדק ב-2 ביוני 2022. {{cite web}}:  (עזרה)
↑  Loewenson, Irene (2023-10-11). "Marine unit leaves Kuwait exercise early because of 'emerging events'". Marine Corps Times (באנגלית). נבדק ב-2023-10-12.
↑  Wehner, Greg (2023-10-11). "Marines on the move in Middle East 'as a result of emerging events'". Fox News (באנגלית אמריקאית). נבדק ב-2023-10-12.
↑  ניצן סדן, פיצוץ מן העבר: כך הוקפץ מטוס ההארייר להגן על מדינת ישראל, באתר כלכליסט, 30 במרץ 2024
מלחים שהוקצו לבטאן מסייעים בפתיחת דגל שהתנוסס מעל מרכז הסחר העולמי ב-11 בספטמבר 2001, במהלך טקס ב-2008
מרגמה  מדגם USMC M327 מונפת מהסיפון של  ' בטאן על ידי MH-60S Seahawk ב-7 ביוני 2006
מפרץ עומאן, (15 בדצמבר 2011). צוות כיבוי נכנס לחדר מלא עשן כדי לכבות שריפה מדומה במהלך תרגיל כללי על סיפון בטאן
סירת סיור סימן VI עוגנת בבטאן
ברבה

ערך זה עוסק בעיר בקוסטה ריקה. אם התכוונתם למשמעות אחרת, ראו .
| --- | --- |

 מדינה:  קוסטה ריקה קוסטה ריקה
 מחוז:  ארדיה
 קנטון:  ברבה
 תאריך ייסוד:  1561 
 שטח:  0.84 קמ"ר
 גובה:  1,176 מטרים
 אוכלוסייה:  ‏
  ‑ בעיר:  4,419 (2022)
 קואורדינטות:  10°01′13″N 84°07′24″W﻿ / ﻿10.0203917°N 84.1233912°W﻿ / 10.0203917; -84.1233912 
 אזור זמן:  UTC -6
  מפת מיקום  מפה מפורטת   (למפת קוסטה ריקה מוגדלת) סן חוסה קרטגו לימון פונטרנס פנמה ניקרגואה הים הקריבי האוקיינוס השקטברבה(למפת קוסטה ריקה רגילה) סן חוסה קרטגו לימון פונטרנס פנמה ניקרגואה הים הקריבי האוקיינוס השקטברבה(למפת ארדיה רגילה) ארדיה סנטה ברברה פוארטו וייחו ניקרגואה סן חוסה קרטגו לימון א ל ח ו א ל ה ברבה(למפת ארדיה מוגדלת) ארדיה סנטה ברברה פוארטו וייחו ניקרגואה סן חוסה קרטגו לימון א ל ח ו א ל ה ברבה  he tabBackground:;tabBorder:#aaa;defaultTab:0;
 
ברבה (בספרדית: Barva) היא עיר קטנה שנמצאת בקנטון ברבה (אנ') שבמחוז ארדיה שבקוסטה ריקה.
גאוגרפיה

ברבה ממוקמת כ-5.5 ק"מ מבירת המדינה סן חוסה וכ-1.13 ק"מ מבירת המחוז ארדיה.
תנועה ותחבורה

העיר ממוקמת ליד הכביש 126.
הערות שוליים

1 2  Barva · Heredia Province, Barva, Costa Rica, Barva · Heredia Province, Barva, Costa Rica (באנגלית)
| --- | --- |
בקרת זהויות :  NLI: 987007531018805171  LCCN: n96059575  VIAF: 124502305   WorldCat (עם VIAF): 124502305 
ערך זה הוא קצרמרבנושא יישובים באמריקה המרכזית. אתם מוזמנים לתרום לוויקיפדיה ו.
בן קיי

| --- | --- |

בן קיי
 לידה:  7 בנובמבר 1965 (בן 58) רוגבי, בריטניה בריטניה
 מדינה:  הממלכה המאוחדת 
 השכלה:  בית הספר ברומסגרוב  רויאל הולוויי של אוניברסיטת לונדון 
 השתייכות:  הצי המלכותי הצי המלכותי הבריטי
 תקופת הפעילות:  מ-1984
 דרגה:   אדמירל
 תפקידים בשירות
 מפקד הצי ראש המטה המשותף הקבוע לורד הים הראשון
 פעולות ומבצעים
 מלחמת קוסובו מלחמת עיראק מבצע פיטינג
 עיטורים
  אביר מסדר האמבט  מפקד במסדר האימפריה הבריטית
 
בנג'מין "בן" ג'ון קיי (באנגלית: Benjamin "Ben" John Key; נולד ב-7 בנובמבר 1965) הוא אדמירל בריטי המכהן כלורד הים הראשון מאז 8 בנובמבר 2021.
ביוגרפיה

קיי נולד ב-7 בנובמבר 1965, בעיר רוגבי שבמחוז ווריקשייר. הוא התחנך בבית ספר ברומסגרוב, בית ספר פרטי בעיר ברומסגרוב. הוא למד פיזיקה באוניברסיטת לונדון, וב-1988 סיים תואר ראשון במדעים.
ב-1984 הוא התגייס לצי המלכותי הבריטי. הוא שרת על סיפון הפריגטה אה"מ סאמרסט והשתתף במלחמת קוסובו. לאחר שובו מקוסובו, שימש לזמן קצר כמפקד שולת המוקשים אה"מ סנדאון, ובשנת 2000 מונה למפקד הפריגטה אה"מ אירון דיוק. בשנת 2001 הוא עבר לפקד על הפריגטה אה"מ לנקסטר (F229). בשנת 2003 החל למלא תפקידים בכירים במפקדת הצי המלכותי, והשתתף במלחמת עיראק. ביוני 2006 הוא הועלה לדרגת קפטן וב-2007 מונה למפקד נושאת המטוסים אה"מ אילסטריוס. בפברואר 2009 הוא מונה למפקד כוח המטוסים הימי. בפברואר 2010 הוא מונה לראש אגף תוכניות ומשאבים ימיים במשרד ההגנה. בפברואר 2016 הוא הועלה לדרגת אדמירל משנה ומונה למפקד הצי המלכותי. באפריל 2019 הוא מונה לראש המטה המשותף הקבוע.
באוגוסט 2021 הוא מונה למפקד מבצע פיטינג - מבצע פינוי הכוחות הבריטיים מאפגניסטן. ב-8 בנובמבר של אותה השנה הוא מונה ללורד הים הראשון.
בריסטול 404

| --- | --- |

 מאפיינים כלליים
 יצרן:  בריסטול 
 שנות ייצור:  1953–1958
 הרכבה:  בריטניה בריטניה
 מודל קודם:  בריסטול 403
 מודל אחריו:  בריסטול 406
 חברת אם:  בריסטול אירופליין
 סיווג:  סלון - קופה יוקרה
 מרכב:  2 דלתות קופה, 2 מושבים
 פלטפורמה:  מנוע קדמי
 אורך:  4,400 מ"מ 
 רוחב:  1,700 מ"מ 
 גובה:  1,390 מ"מ 
 משקל:  1,040 ק"ג 
 בסיס גלגלים:  2,896 מ"מ
 מפרט טכני
 מנוע:  6 צילינדרים, 1971 סמ"ק, המפיק 93כ"ס, מנוע 2,216 סמ"ק המפיק 105 כ"ס, יחס דחיסה 1:8.5
 הילוכים:  תמסורת ידנית - 4 מהירויות
 
בריסטול
בריסטול 404 (אנגלית: Bristol 404) היא מכונית סלון - קופה יוקרתית, 2 מושבים, מתוצרת יצרנית המכוניות הבריטית בריסטול אשר יוצרה בין השנים 1955–1958.
בסך הכל יוצרו 52 יחידות. מנוע הבריסטול 404 היה מבוסס על דגם ב.מ.וו 326 הגרמני.
חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.
ראו גם

בריסטול 400
בריסטול 401
בריסטול 402
בריסטול 403
בריסטול 405
בריסטול 406
בריסטול 407
בריסטול 408
בריסטול 409
בריסטול 410
בריסטול 411
בריסטול 412
בריסטול 603
בריסטול פייטר
ב.מ.וו 326
בריסטול 402

| --- | --- |

בריסטול 402
 מאפיינים כלליים
 יצרן:  Bristol
 שנות ייצור:  1948–1953
 הרכבה:  בריטניה בריטניה
 מודל קודם:  בריסטול 400
 מודל אחריו:  בריסטול 403
 חברת אם:  Bristol Aeroplane Company
 סיווג:  סלון - ספורט יוקרה
 מרכב:  2 דלתות, קבריולה
 פלטפורמה:  מנוע קדמי
 אורך:  4,896 מ"מ
 רוחב:  1,702 מ"מ
 גובה:  1,524 מ"מ
 בסיס גלגלים:  2,896 מ"מ
 מפרט טכני
 מנוע:  6 צילינדרים, 1971 סמ"ק, המפיק 85כ"ס, תאוצה 0-100 קמ"ש - 15.1 שניות, (מבוסס על מנוע ב.מ.וו 326)
 הילוכים:  תמסורת ידנית - 4 מהירויות
 מהירות מרבית:  156.6 קמ"ש
 קשר:  בריסטול 401
 מעצב:  חברת Superleggera Touring Carrozzeria (מילאנו, איטליה)
בריסטול 402, (Bristol 402) - היא מכונית סלון-ספורט יוקרתית, 2 דלתות, קונברטיבל, מתוצרת יצרנית המכוניות הבריטית בריסטול אשר יוצרה בין השנים 1948–1953.
בסך הכל יוצרו 23 יחידות.
הבריסטול 402 אשר יוצרה במקביל עם דגם הבריסטול 401 היו דגמי המכוניות השניות בסדרה 400.
חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.
גריל ומנוע הבריסטול 402 היו מבוססים על דגם ה-ב.מ.וו 326.
תמונות

בריסטול 402
בריסטול 402 - מבט לתא הנהג
בריסטול 402
בריסטול 402
בריסטול 402
ראו גם

בריסטול 400
בריסטול 401
בריסטול 403
בריסטול 404
בריסטול 405
בריסטול 406
בריסטול 407
בריסטול 408
בריסטול 409
בריסטול 410
בריסטול 411
בריסטול 412
בריסטול 603
בריסטול פייטר
ב.מ.וו 326
בריסטול 406

| --- | --- |

 מאפיינים כלליים
 יצרן:  Bristol
 שנות ייצור:  1958–1961
 הרכבה:  בריטניה בריטניה
 מודל קודם:  בריסטול 405
 מודל אחריו:  בריסטול 407
 חברת אם:  בריסטול אירופליין
 סיווג:  סלון - קופה יוקרה
 מרכב:  4 דלתות, 2 דלתות קופה
 פלטפורמה:  מנוע קדמי
 אורך:  4,978 מ"מ
 רוחב:  1,727 מ"מ
 גובה:  1,524 מ"מ 
 משקל:  1,092-1,365 ק"ג
 בסיס גלגלים:  2,896 מ"מ
 מפרט טכני
 מנוע:  6 צילינדרים, מנוע 2,216 סמ"ק המפיק 105 כ"ס
 הילוכים:  תמסורת ידנית - 4 מהירויות + אוברדרייב
 
בריסטול 406 (באנגלית: Bristol 406) היא מכונית סלון-קופה יוקרתית, מתוצרת יצרנית המכוניות הבריטית בריסטול אשר יוצרה בין השנים 1958–1961. בסך הכל יוצרו 174 יחידות. הבריסטול 406 הוצגה לראשונה בשנת 1957, והייתה האחרונה בסדרת ה-400, אשר יוצרה עם מנוע של חברת ב.מ.וו הגרמנית.
חברת "בריסטול אירופליין" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.
תמונות

בריסטול 406
בריסטול 406
בריסטול 406, שנת 1959
ראו גם

בריסטול 400
בריסטול 401
בריסטול 402
בריסטול 403
בריסטול 404
בריסטול 405
בריסטול 407
בריסטול 408
בריסטול 409
בריסטול 411
בריסטול 412
בריסטול 603
בריסטול פייטר
ב.מ.וו 326
ג'ו מהיט

| --- | --- |
אין תמונה חופשית
 לידה:  17 ביולי 1992 (בן 32) פורט וילה, ונואטו
 מידע כללי
 מדינה:  ונואטו ונואטו
 גובה:  1.70 מטר
 ספורט
 ענף ספורט:  ג'ודו
 משקל:  עד 66 ק"ג
 מועדון:  מועדון הג'ודו פורט וילה
 
ג'ו מהיט (בצרפתית: Joe Mahit; נולד ב-17 ביולי 1992) הוא ג'ודוקא מונואטו אשר מתחרה בקטגוריית המשקל עד 66 ק"ג.
הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לג'יימי מאטה מארובה.
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
בריסטול 408

בריסטול 408
| --- | --- |

 מאפיינים כלליים
 יצרן:  Bristol
 שנות ייצור:  1963–1966
 הרכבה:  בריטניה בריטניה
 מודל קודם:  בריסטול 407
 מודל אחריו:  בריסטול 409
 חברת אם:  Bristol
 סיווג:  קופה יוקרה
 מרכב:  2 דלתות קופה
 פלטפורמה:  מנוע קדמי
 אורך:  4,915 מ"מ
 רוחב:  1,727 מ"מ
 גובה:  1,500 מ"מ
 משקל:  1,600 ק"ג
 בסיס גלגלים:  2,896 מ"מ
 מפרט טכני
 מנוע:  8V צילינדרים, 2 שסתומים לצילינדר, 5,130 סמ"ק, המפיק 253 כ"ס, 5,211 סמ"ק, (מנוע קרייזלר)
 הילוכים:  תמסורת אוטומטית - 3 מהירויות
 מהירות מרבית:  203 קמ"ש
 
בריסטול 408, (Bristol 408) - היא מכונית קופה יוקרתית, 2 דלתות, מתוצרת יצרנית המכוניות הבריטית בריסטול אשר יוצרה בין השנים 1963–1966. בסך הכל יוצרו 83 יחידות, אשר אופיינו על ידי מנוע V8 של חברת קרייזלר.
חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.
בריסטול 408 היה הדגם השני שיוצר על ידי חברת בריסטול לאחר שנפרדה מחברת התעופה בריסטול אירופליין.
תאוצת הבריסטול 408 : 0-97 קמ"ש - 9.2 שניות.